钦定古今图书集成/明伦汇编/闺媛典/第129卷 > 陈守恒妻陆氏
## 钦定古今图书集成/明伦汇编/闺媛典/第129卷 > 陈守恒妻陆氏

按《常熟县志》：“陆氏，名淑贞，陈守恒妻，福州知府子荣
之女。子荣无子，赘守恒为婿，挈之官。永乐初，守恒殁
于官邸，淑贞年二十七，子继宗甫四岁，子荣夫妇又
相继殁。三丧旅殡，道远零丁不能归葬。适其伯来省，
遂相与扶榇还。既葬，杜门纺绩，矢不易志。至正统三
年旌表。”